Instagram: Ravshan Komilov nevarali, Ma’rufxon Muhammedov farzandli bo’ldi, Parizodaning muxlislariga murojaati, Botir Imomxo’jayev bilan bo’lgan ko’ngilsizlik

Jahon va o‘zbek shou-biznesi vakillarining Instagram sahifalariga joylashtirilgan qiziqarli foto va videolarini e’tiboringizga havola etamiz.
Aktrisa Fotima Rejametova 27-iyul kuni tug‘ilgan kunini nishonladi. U 52 yoshni qarshi oldi.

“Sevgi iztirobi”, “Choliqushi” serialidagi roli orqali millionlab muxlislarning qalbidan joy olgan turkiyalik aktyor Burak O‘zchivit Rossiyaning taniqli xonandalaridan biri Elmanning yangi qo‘shig‘i premyerasida ishtirok etdi.
Durdona Qurbonova Turkiyaning Istanbul shahrida tushgan suratini sahifasiga joyladi.

Ko‘plab muxlislarga “Yolg‘iz bo‘ri” kinokartinasi va “Fitna” seriali orqali tanish bo‘lgan aktyor Ma’rufjon Muhammedov ikkinchi bor ota bo‘ldi. Chaqaloqni uyga olib chiqish jarayonida o‘zbek shou-biznesining taniqli vakillari ham ishtirok etdi.
Aktrisa Rayhon Asadova yangi suratini muxlislariga namoyish qildi.

Raqqosa Parizoda Instagram sahifasida unga yomon fikrlarni bildiruvchi obunachilariga murojaat qildi. U muxlislariga insonni yaxshi bilmasdan turib xulosa qilmaslik haqida gapirgan.
Nilufar Usmonova sahifasiga yangi suratini joyladi va obunachilariga inson o‘zini faqat gapda emas, amalda ham yaxshi ko‘rishi kerakligini aytdi.

Ikrom Ali boshchiligida suratga olinayotgan kliplarning birida aktyor Botir Imomxo‘jayev oyog‘i sirpanib, yerga yuztuban yiqilib tushdi.
Ulug‘bek Otajonov hamkasbi Hamdam Sobirov bilan tushgan suratini muxlislariga namoyish qildi.

Xonanda Ravshan Komilov yana bir marta bobo bo‘ldi: uning ikkinchi o‘g‘li Farhod farzandli bo‘ldi. Chaqaloqni uyga olib kelish marosimida Dildora Niyozova xizmat qildi.
Aktrisa, dizayner, teleboshlovchi Shahzoda Muhammedova ish jarayonida tushgan suratini muxlislariga ko‘rsatdi.

Munisa Rizayeva issiqda go‘zallik saloniga borganini, biroq u yerda sovitkich ham, chiroq ham yo‘qligini aytdi.
Xonandaning muxlislari unga tillarang atirgullar va xuddi shu rangda bezatilgan shokoladlar to‘plamini sovg‘a qildi. Munisa Rizayeva muxlislariga minnatdorlik bildirgan.
AQShda yashayotgan aktrisa Gulchehra Eshonqulova o‘g‘lining suratini sahifasiga joyladi.

Xurshid Rasulov onasini tug‘ilgan kuni bilan tabrikladi. Tug‘ilgan kunda Muzaffar Abduazimov “Onam” nomli taronasini ijro etdi.
Lola muxlislari bilan Toshkentdagi restoranlarning birida uchrashini ma’lum qildi va ulardan o‘zining qaysi taronasini eshitmoqchi ekanini so‘radi.

Aktrisa, instabloger Feruza Normatova sahifasiga yangi videosini joyladi va muxlislaridan hol-ahvol so‘radi.
Yulduz Turdiyevaning opasining tug‘ilgan kunida uning oilasi yig‘ildi. Xonanda tug‘ilgan kunni Samarqandda nishonlagan.